CELEX: 62005CA0380
Language: el
Date: 2008-01-31 00:00:00
Title: Υπόθεση C-380/05: Απόφαση του Δικαστηρίου (τέταρτο τμήμα) της 31ης Ιανουαρίου 2008 [αίτηση του Consiglio di Stato (Ιταλία) για την έκδοση προδικαστικής αποφάσεως] — Centro Europa 7 Srl κατά Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni (Ελεύθερη παροχή υπηρεσιών — Ηλεκτρονικές επικοινωνίες — Τηλεοπτικές δραστηριότητες — Νέο κοινό κανονιστικό πλαίσιο — Παραχώρηση ραδιοσυχνοτήτων εκπομπής)

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/2
            
         Απόφαση του Δικαστηρίου (τέταρτο τμήμα) της 31ης Ιανουαρίου 2008 [αίτηση του Consiglio di Stato (Ιταλία) για την έκδοση προδικαστικής αποφάσεως] — Centro Europa 7 Srl κατά Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni
   (Υπόθεση C-380/05) (1)
   
   (Ελεύθερη παροχή υπηρεσιών - Ηλεκτρονικές επικοινωνίες - Τηλεοπτικές δραστηριότητες - Νέο κοινό κανονιστικό πλαίσιο - Παραχώρηση ραδιοσυχνοτήτων εκπομπής)
   (2008/C 79/02)
   Γλώσσα διαδικασίας: η ιταλική
   Αιτούν δικαστήριο
   Consiglio di Stato
   Διάδικοι στην υπόθεση της κύριας δίκης
   Centro Europa 7 Srl
   κατά
   Ministero delle Comunicazioni e Autorità per le Garanzie nelle Comunicazioni, Direzione Generale Autorizzazioni e Concessioni Ministero delle Comunicazioni
   Αντικείμενο της υποθέσεως
   Αίτηση εκδόσεως προδικαστικής αποφάσεως — Consiglio di Stato — Ερμηνεία των οδηγιών 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγίας για την αδειοδότηση) (ΕΕ L 108, σ. 21), και 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο) (ΕΕ L 108, σ. 33) — Ερμηνεία του άρθρου 10 της Ευρωπαϊκής Σύμβασης για την Προστασία των Δικαιωμάτων του Ανθρώπου και των Θεμελιωδών Ελευθεριών — Υποχρέωση των κρατών μελών να διασφαλίζουν, στον τομέα των ραδιοτηλεοπτικών μεταδόσεων, την πρόσβαση στα δίκτυα και την ύπαρξη πλειόνων φορέων στην αγορά — Εθνική ρύθμιση που αφενός επιτρέπει τη χορήγηση δικαιωμάτων σε επιχειρήσεις που δεν έχουν σχετική άδεια βάσει του εθνικού προγράμματος καθορισμού των φορέων στους οποίους παραχωρείται άδεια παροχής υπηρεσιών τηλεοπτικών εκπομπών και αφετέρου δεν επιτρέπει σε επιχείρηση που κατέχει άδεια βάσει του εθνικού προγράμματος να ασκεί τη δραστηριότητά της
   Διατακτικό της αποφάσεως
   Το άρθρο 49 ΕΚ και, από την ημερομηνία έναρξης ισχύος τους, το άρθρο 9, παράγραφος 1, της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο), τα άρθρα 5, παράγραφοι 1 και 2, δεύτερο εδάφιο, και 7, παράγραφος 3, της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), καθώς και το άρθρο 4 της οδηγίας 2002/77/ΕΚ της Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών, πρέπει να ερμηνευθούν υπό την έννοια ότι δεν επιτρέπουν, όσον αφορά τις τηλεοπτικές μεταδόσεις, εθνική νομοθεσία η εφαρμογή της οποίας συνεπάγεται την αδυναμία εκπομπής εκ μέρους επιχειρήσεων που κατέχουν άδειες, λόγω μη παραχώρησης ραδιοσυχνοτήτων βάσει αντικειμενικών, διαφανών, αμερόληπτων και αναλογικών κριτηρίων.
   
      (1)  ΕΕ C 10 της 14.1.2006.